Արևիկ Պետրոսյան

Արևիկ Համլետի Պետրոսյան (), հայ իրավաբան, ՀՀ պետական գործիչ, ՀՀ Սահմանադրական դատարանի անդամ։

Կրթություն 
 1989-1994 թթ. - սովորել և գերազանցությամբ ավարտել է Երևանի պետական համալսարանի իրավաբանական ֆակուլտետը՝ իրավաբանի որակավորմամբ։
 1994-1997 թթ. - սովորել և ավարտել է Երևանի պետական համալսարանի ասպիրանտուրան։

Գիտամանկավարժական գործունեությունը 
 1997 թ. պաշտպանել է թեկնածուական ատենախոսությունը՝ «Իրավական պետություն. ընդհանուր բնութագիրը, կազմակերպման սկզբունքները և գործունեության ուղղությունները» թեմայով։ Իրավաբանական գիտությունների թեկնածու, դոցենտ։
 Երեք գիտական աշխատությունների և տասնյակ գիտական հոդվածների հեղինակ։
 1994 թվականից զբաղվում է գիտամանկավարժական գործունեությամբ։

Աշխատանքային գործունեությունը 
 1994-1996 թթ. - Հայաստանի Հանրապետության Նախագահի աշխատակազմի իրավաբանական բաժնի առաջին կարգի մասնագետ։
 1996-1997 թթ. - ՀՀ Նախագահի աշխատակազմի իրավաբանական բաժնի առաջատար մասնագետ։
 1997-1998 թթ. - ՀՀ Նախագահի աշխատակազմի իրավաբանական բաժնի գլխավոր մասնագետ։
 1998-1999 թթ. - ՀՀ Նախագահի աշխատակազմի արձանագրային և թարգմանչական բաժնի վարիչի պաշտոնակատար, ՀՀ Նախագահի աշխատակազմի քարտուղարության արձանագրային բաժնի վարիչ, քարտուղարի տեղակալ։
 1999 թթ. ՀՀ վարչապետի որոշմամբ նշանակվել է ՀՀ արդարադատության նախարարի տեղակալ՝ պաշտոնավարելով մինչև 2002 թ. հունվարի 14-ը։
 2002 թ. հունվարի 15-ին ՀՀ Նախագահի հրամանագրով նշանակվել է Հայաստանի Հանրապետության քաղաքացիական ծառայության խորհրդի նախագահի տեղակալ՝ 5 տարի պաշտոնավարման ժամկետով։
 2007 թ. հունվարի 15-ին ՀՀ Նախագահի հրամանագրով վերանշանակվել է ՀՀ քաղաքացիական ծառայության խորհրդի նախագահի տեղակալ՝ 6 տարի պաշտոնավարման ժամկետով։ Լիզորությունները դադարեցվել են 2007 թ. հունիսի 7-ին՝ ՀՀ Ազգային ժողովի պատգամավոր ընտրվելու կապակցությամբ։
 2010 թ. դեկտեմբերի 8-ին ՀՀ Նախագահի հրամանագրով նշանակվել է ՀՀ սահմանադրական դատարանի անդամ։

Քաղաքական գործունեությունը 
 2007 թ. մայիսի 6-ին ընտրվել է ՀՀ Ազգային ժողովի 4-րդ գումարման պատգամավոր՝ «Բարգավաճ Հայաստան» կուսակցության համամասնական ընտրացուցակով։ ԲՀԿ խմբակցության անդամ։ ԲՀԿ անդամ։
 2007 թ. հունիսի 7-ին ընտրվել է ՀՀ Ազգային ժողովի մարդու իրավունքների պաշտպանության և հանրային հարցերի մշտական հանձնաժողովի նախագահ։
 2007 թ. նոյեմբերի 12-ին ընտրվել է ՀՀ Ազգային ժողովի նախագահի տեղակալ՝ պաշտոնավարելով մինչև 2010 թ. հոկտեմբեր։
 2010 թ. հոկտեմբեր-դեկտեմբեր ամիսներին հանդիսացել է ՀՀ Ազգային ժողովի առողջապահության, մայրության և մանկության հարցերի մշտական հանձնաժողովի անդամ։
 2012 թ․-ից այլևս ԲՀԿ անդամ չէ։

Պարգևներ և կոչումներ 
 արդարադատության երրորդ դասի պետական խորհրդական։

Ունի մեկ դուստր։

Ծանոթագրություններ 

ՀՀ ԱԺ 4-րդ գումարման պատգամավորներ
Հայ իրավաբաններ
ՀՀ ՔԾԽ անդամներ
ՀՀ Սահմանադրական դատարանի անդամներ
ԲՀԿ անդամներ
1972 ծնունդներ
Արդարադատության երրորդ դասի պետական խորհրդականներ
ԵՊՀ իրավաբանական ֆակուլտետի շրջանավարտներ
Հայ պետական գործիչներ
Հայ փաստաբաններ
Հայ քաղաքական գործիչներ